দিল্লির এক হাসপাতালে ঘটেছে আশ্চর্য ঘটনা, উদ্বিগ্ন কর্তৃপক্ষ

নয়াদিল্লি: দিল্লির (Delhi) একটি হাসপাতালে (Hospital) ঘটেছে আশ্চর্য ঘটনা। যার জেরে উদ্বেগ ছড়িয়েছে। একই ওয়ার্ডে কাজ করা দশ নার্সই (Nurse) ব্রেন টিউমারে (brain tumors) আক্রান্ত।

দিল্লির নিউটাউন ওয়েলেসলি হাসপাতালের (Newtown Wellesley Hospital) ঘটনা। আক্রান্ত নার্সরা সকলেই একই মেটারনাল কেয়ার ওয়ার্ডে (maternal care ward) কাজ করতেন।

তাদের মধ্যে ১০ জন নার্সের একসঙ্গে ব্রেন টিউমার ধরা পড়ে। বিষয়টি নিশ্চিত করেছে হাসপাতাল কর্তৃপক্ষ। এর মধ্যে কয়েকজন নার্সের পরিস্থিতি খারাপ। বাকিদের অবস্থা স্বাভাবিক আছে। এক বেসরকারি টেলিভিশন সাক্ষাৎকারে একজন নার্স জানিয়েছেন, দীর্ঘদিন ধরে শারীরিকভাবে দুর্বলতা বোধ করতেন তিনি। তার মধ্যেই কাজ করতেন তিনি।

আরও পড়ুন: মেয়াদ বাড়ল, মণিপুর সহ নাগাল্যান্ড ও অরুণাচলে আরও ৬ মাস লাগু আফস্পা

কেন একসঙ্গে এক ওয়ার্ডে কাজ করা এতগুলি নার্সের একই রোগ হবে তা নিয়ে কোনও উত্তর দিতে পারেনি কর্তৃপক্ষ। এদিকে কয়েকজন নার্সের অভিযোগ, শারীরিক অসুস্থতার কথা তারা হাসপাতাল কর্তৃপক্ষকে জানিয়েছিলেন। কিন্তু তারা কোনও কর্ণপাত করেনি। এবার প্রায় সকলের অপারেশন করা হবে বলেই খবর মিলেছে।

এক নার্সের দাবি এই হাসপাতালে কাজ করা আরও বেশ কয়েকজন নার্সের একই রোগ হচ্ছে। কারণ জানা নেই। একসঙ্গে এত নার্সের ব্রেন টিউমারে ঘটনায় উদ্বিগ্ন হাসপাতাল। ঘটনায় শুরু হয়েছে তদন্ত।

হাসপাতাল কর্তৃপক্ষের দাবি হাসপাতালে কাজ করলেই যে এই রোগ হবে একথা বলার কারণ নেই। হাসপাতালের পরিস্থিতি স্বাভাবিক। পরিষ্কার-পরিচ্ছন্ন করা হয়। তবে কী কারণে এই ঘটনা তা এখনও স্পষ্ট নয়।

তবে হাসপাতাল কর্তৃপক্ষের ব্যবহার বিরক্ত আক্রান্ত নার্সরা। গাফিলতির অভিযোগ তুলেছেন তারা। তাদের দাবি, ব্রেন টিউমার হওয়ার পিছনের হাসপাতালের পরিবেশই দায়ী। না হলে একসঙ্গে এত নার্সের এই রোগ কিভাবে সম্ভব। হাসপাতাল নিজের দায় ঝেড়ে ফেলে চাইছে।

দেখুন অন্য খবর-